Hundholmen ble i 1905 Tysfjords første industristed. Dette var etter at engelskmannen William Spear hadde kommet til stedet etter sin konkurs i Narvik. Stedet hadde en av Europas største enkeltforekomst av feltspat, som ble funnet rett ved strandlinja. Periodevis var det ti mann i arbeid, og produksjonen ble større og større for hvert år etter oppstarten, men Spear solgte imidleid alle aksjene i selskapet til Narvik-selskapet Nordlandske Grubebureau, som ble eid av den tyske jøden B. Schattenstein. 1913 er å regne som Hundholmens beste år, da hele 6000 tonn ble hentet ut fra berggrunnen.